Vicky Krieps

D**'Vicky Krieps**, gebuer de 4. Oktober 1983 an der Stad Lëtzebuerg, ass eng lëtzebuergesch Schauspillerin.

## Liewen
D'Vicky Krieps ass déi jéngst vun dräi Gesëschter (si huet nach e méi ale Brudder an eng Schwëster, déi Zwillinge sinn) aus enger Famill an där d'Mamm kënschtleresch aktiv war an de Papp an der Filmdistributioun geschafft huet. Si ass zu Hesper opgewues.

No hirer Première am LGL, 2004, an engem Joer an Afrika huet d'Vicky Krieps zu Zürich op der *Hochschule für bildende Künste* hir Ausbildung gemaach, wou si och tëscht 2006 an 2008 um *Schauspielhaus* engagéiert war.

D'Vicky Krieps wunnt a schafft haaptsächlech zu Berlin, an huet zesumme mam däitsche Schauspiller Jonas Laux zwee Kanner. 2025 huet si sech mat hirem griichesche Partner Lazaros Gounaridis bestuet, dee si um Set vun *[[Hot Milk]]* kenne geléiert huet.

D'Vicky Krieps ass d'Enkelin vum fréiere Politiker Robert Krieps.

## Karriär
No e puer lëtzebuergesche Kuerzfilmer hat si eng ganz Rëtsch Rollen an däitschen, lëtzebuergeschen, franséischen, belschen, éisträicheschen an amerikanesche Koproduktiounen. 2014 huet si d'Haaptroll an *Elly Beinhorn* (Tëleefilm) an *[[Das Zimmermädchen Lynn]]* gespillt. Dem US-amerikanesche Regisseur Paul Thomas Anderson huet hir Interpretatioun vun engem neuroteschen Zëmmermeedchen sou gutt gefall, datt en se fir d'weiblech Haaptroll a sengem Film *[[Phantom Thread]]* (2017) engagéiert huet. 2018 hat si déi weiblech Haaptroll an der Tëleesserie *[[Das Boot (Serie)|Das Boot]]*, woufir se 2019 den *Deutsche Fernsehpreis* krut. 2021 koume gläich eng hallef Dose Filmer eraus, an deenen si d'weiblech Haaptroll, oder eng vun den Haaptrollen, hat.

2022 hat si d'Haaptroll an zwéi Filmer, déi um Festival vu Cannes an der Selektioun *Un certain regard* gewise goufen. Fir eng dovun, déi vun der Keeserin Sisi am Film *[[Corsage (Film)|Corsage]]* vun der Marie Kreutzer, huet si (ex-aequo) de Präis vun der beschter Interpretatioun gewonnen. Fir d'selwecht Roll krut si de Präis vun der beschter Actrice um 28. Filmfestival vu Sarajevo, bei den Europäesche Filmpräisser a beim Lëtzebuerger Filmpräis 2023.

2023 war si an zwou *[[Les Trois Mousquetaires]]*-Verfilmungen ze gesinn, sou wéi och an engem Western vun am mam Viggo Mortensen an an engem Grenz-Drama vum Philippe Van Leeuw, déi an Arizona an am Nevada spillen.

## Literatur
* France Clarinval, 2022. *[https://www.land.lu/page/article/578/339578/FRE/index.html Vicky, simple et libre.]* d'Lëtzebuerger Land vum 2. September 2022, S. 15. (och op land.lu).

## Filmographie
### Kino
* 2008: *La nuit passée* - Regie: Eileen Byrne - (Kuerzfilm)
* 2009: *[[X on a Map]]* - Regie: vum Jeff Desom - (Kuerzfilm)
* 2009: *[[House of Boys]]* - Regie: Jean-Claude Schlim - Haaptacteuren: Layke Anderson, Loïc Peckels
* 2011: *[[Legal.Illegal]]* - Regie: Eileen Byrne - (Kuerzfilm)
* 2011: *[[Wer wenn nicht wir]]* - Regie: Andreas Veiel - Haaptacteuren: August Diehl, Lena Lauzemis
* 2011: *[[Hanna (Film)|Hanna]]* - Regie: Joe Wright - Haaptacteuren: Saoirse Ronan, Cate Blanchett
* 2011: *[[Elle ne pleure pas, elle chante]]* - Regie: Philippe de Pierpont - Haaptacteuren: Erika Sainte, Laurent Capelluto
* 2011: *[[Anonymus (Film)|Anonymus]]* - Regie: Roland Emmerich - Haaptacteuren: Rhys Ifans, Vanessa Redgrave
* 2012: *[[Formenterra]]* - Regie: Ann-Kristin Reyels - Haaptacteuren: Sabine Timoteo, Thure Lindhardt
* 2012: *[[D'Belle Époque]]* - Regie: Andy Bausch - Haaptacteuren: Gintare Parulyte, Marco Lorenzini - (Documentaire)
* 2012: *[[D'Schatzritter an d'Geheimnis vum Melusina]]* - Regie: Laura Schroeder - Haaptacteuren: Anton Glas, Lana Welter
* 2012: *[[Zwei Leben]]* - Regie: Georg Maas, Judith Kaufmann - Haaptacteuren: Juliane Köhler, Liv Ullmann
* 2012: *[[Die Vermessung der Welt]]* - Regie: Detlev Buck - Haaptacteuren: Albrecht Schuch, Karl Markovics
* 2013: *[[Une histoire d'amour (Film 2013)|Une histoire d'amour]]* - Regie: Hélène Fillières - Haaptacteuren: Benoît Poelvoorde, Laetitia Casta
* 2013: *[[Möbius (Film)|Möbius]]* - Regie: Eric Rochant - Haaptacteuren: Jean Dujardin, Cécile de France
* 2013: *[[Avant l'hiver]]* - Regie: Philippe Claudel - Haaptacteuren: Daniel Auteuil, Kristin Scott Thomas
* 2013: *[[La confrérie des larmes]]* - Regie: Jean-Baptiste Andrea - Haaptacteuren: Jérémie Renier, Audrey Fleurot
* 2014: *[[A Most Wanted Man]]* - Regie: Anton Corbijn - Haaptacteuren: Philip Seymour Hoffman, Daniel Brühl
* 2014: *[[Das Zimmermädchen Lynn]]* - Regie: Ingo Haeb - Haaptacteuren: Lena Lauzemis, Steffen Münster
* 2015: *[[M wie Martha]]* - Regie: Lena Knauss - (Kuerzfilm)
* 2015: *[[Pitter patter goes my heart]]* - Regie: Christoph Rainer - (Kuerzfilm)
* 2016: *[[Outside the Box]]* - Regie: Philip Koch - Haaptacteuren: Volker Bruch, Stefan Konarske
* 2015: *[[Colonia]]* - Regie: Florian Gallenberger - Haaptacteuren: Emma Watson, Daniel Brühl
* 2016: *[[Was hat uns bloß so ruiniert?]]* - Regie: Marie Kreutzer - Haaptacteuren: Pia Hierzegger, Pheline Roggan
* 2016: *[[Le jeune Karl Marx]]* - Regie: Raoul Peck - Haaptacteuren: August Diehl, Stefan Konarske
* 2017: *[[Gutland]]* - Regie: Govinda Van Maele - Haaptacteuren: Frederick Lau, Pit Bukowski
* 2017: *[[Phantom Thread]]* - Regie: Paul Thomas Anderson - Haaptacteuren: Daniel Day-Lewis, Lesley Manville
* 2018: *[[3 Tage in Quiberon]]* - Regie: Emily Atef - Haaptacteuren: Marie Bäumer, Charly Hübner 
* 2018: *[[The Girl in the Spider's Web]]* - Regie: Fede Avarez - Haaptacteuren: Claire Foy, Beau Gadsdon
* 2019: *[[The last Vermeer]]* - Regie: Dan Friedkin - Haaptacteuren: Guy Pearce, Claes Bang 
* 2021: *[[De nos frères blessés]]* - Regie: Helier Cisterne - Haaptacteuren: Vincent Lacoste, Jules Langlade
* 2021: *[[Nebenan]]* - Regie: Daniel Brühl - Haaptacteuren: Daniel Brühl, Peter Kurth
* 2021: *[[Bergman Island]]* - Regie: Mia Hansen-Løve - Haaptacteuren: Tim Roth, Mia Wasikowska
* 2021: *[[Serre-moi fort]]* - Regie: Mathieu Amalric - Haaptacteuren: Arieh Worthalter, Anne-Sophie Bowen-Chatet 
* 2021: *[[Old]]* - Regie: M. Night Shyamalan - Haaptacteuren: Gael García Bernal, Rufus Sewell
* 2015: *Frida* - Regie: Aleksandra Odic - (Kuerzfilm)
* 2021: *[[Beckett (Film 2021)|Beckett]]* - Regie: Ferdinando Cito Filomarino - Haaptacteuren: John David Washington, Alicia Vikander 
* 2021: *[[The Survivor (Film 2021)|The Survivor]]* - Regie: Barry Levinson - Haaptacteuren: Ben Foster, Billy Magnussen 
* 2022: *[[Corsage (Film)|Corsage]]* - Regie: Marie Kreutzer - Haaptacteuren: Colin Morgan, Ivana Stojkovic
* 2022: *[[Plus que jamais]]* - Regie: Emily Atef - Haaptacteuren: Gaspard Ulliel, Bjørn Floberg
* 2023: *[[Ingeborg Bachmann - Reise in die Wüste]]* - Regie: Margarethe von Trotta
* 2023: *[[Les trois Mousquetaires: D'Artagnan]]* - Regie: Martin Bourboulon
* 2023: *[[The Wall (Film 2023)|The Wall]]* - Regie: Philippe Van Leeuw
* 2023: *[[The Dead Don't Hurt]]* - Regie: Viggo Mortensen - Haaptacteur: Viggo Mortensen
* 2023: *[[Les trois Mousquetaires: Milady]]* - Regie: Martin Bourboulon
* 2024: *[[Went up the Hill]]* - Regie: Samuel Van Grinsven - Haaptacteur: Dacre Montgomery
* 2025: *[[Hot Milk]]* - Regie: Rebecca Lenkiewicz - Haaptactricen: Fiona Shaw, Emma Mackey 
* 2025: *[[Father, Mother, Sister, Brother]]* - Regie: Jim Jarmusch - Haaptacteuren: Cate Blanchett, Adam Driver
* 2025: *[[Love Me Tender (Film 2025)|Love Me Tender]]* - Regie: Anna Cazenave Cambet.
* 2025: *[[Re-creation (Film 2025)|Re-creation]]* - Regie: David Merriman, Jim Sheridan - Haaptacteuren: Jim Sheridan
* 2025: *[[L'illusion de Yakushima]]* (たしかにあった幻) - Regie: Naomi Kawase
* 2025: *[[Hotel Fantasma]]* - Regie: Martin Aleman

### Televisioun
* 2011: *Tatort* - (TV-Serie) - Episod: *Eine bessere Welt* - Regie: Lars Kraume - Haaptacteuren: Joachim Król, Nina Kunzendorf
* 2012: *[[Rommel (TV-Film 2012)|Rommel]]* - Regie: Niki Stein - Haaptacteuren: Ulrich Tukur, Tim Bergmann
* 2014: *[[Elly Beinhorn - Alleinflug]]* - Regie: Christine Hartmann - Haaptacteuren: Max Riemelt, Christian Berkel
* 2014: *[[Das Zeugenhaus]]* - Regie: Matti Geschonneck - Haaptacteuren: Iris Berben, Matthias Brandt 
* 2015: *Tag der Wahrheit* - Regie: Anna Justice - Haaptacteuren: Florian Lukas, Benjamin Sadler
* 2015: *Mon cher petit village* - Regie: Gabriel Le Bomin - Haaptacteuren: Laurent Stocker, Katja Riemann
* 2016: *Mordkommission Berlin 1* - Regie: Marvin Kren - Haaptacteuren: Friedrich Mücke, Tobias Moretti
* 2018: *[[Das Boot (TV-Serie)|Das Boot]]* - (TV-Serie), - (10 Episoden)
* 2025: ** - (TV-Serie, Saison 3, 5 Episoden)

## Gielercher
* 2012: *[[Lëtzebuerger Filmpräis]]* fir déi bescht Nowuess-Schauspillerin
* 2014: *Förderpreis Neues Deutsches Kino - Beste Nachwuchsschauspielerin*fir hir Haaptroll an *Das Zimmermädchen Lynn*
* 2018: *Lëtzebuerger Filmpräis* 2018 fir déi bescht kënschtleresch Leeschtung.
* 2018: *Michael Nyqvist Foundation Award*
* 2019: *Deutscher Fernsehpreis - Beste Schauspielerin* fir hir Roll an der Serie *Das Boot*
* 2019: *59e Festival de télévision de Monte-Carlo: Meilleure actrice - série TV dramatique* fir hir Roll an der Serie *Das Boot*
* 2022: Nominatioun fir de *César fir déi bescht Schauspillerin* fir hir Roll a *Serre-moi fort*
* 2022: Bescht Schauspillerin an der Kategorie *Un certain regard* um Festival vu Cannes
* 2022: Bescht Schauspillerin (a *Corsage*) um 28. Sarajevo Film Festival
* 2022: Bescht Schauspillerin bei de Europäesche Filmpräisser.
* 2023: Chevalier des arts et lettres (Frankräich)
* 2023: Éisträichesche Filmpräis fir déi bescht Schauspillerin (a *Corsage*)
* 2023: TIFF Tribute Performer Award um Internationale Filmfestival vun Toronto
* 2023: *[[Lëtzebuerger Filmpräis 2023]]*: Bescht Schauspillerin (a *Corsage*).

## Kuckt och
* Lëscht vu lëtzebuergesche Schauspiller a Schauspillerinnen
## Um Spaweck
* Websäit vun der Vicky Krieps 
* Fiche op Filmportal.de
* Michael Juchems, Vicky Krieps in Plauderlaune: Delfine als Hochzeitsgäste und streitende Eltern, wort.lu 23.02.2026 an an der Drockversioun vum Luxemburger Wort de 24.02.2026 (S. 33)
* Vicky Krieps: “I Think We Can Dare to Speak of What’s Really Going On”, anothermag.com, 22.02.2026
* Interview iwwer hir Filmcarrière, mat villen Ausschnëtter. op youtube.com, Mee 2024 (29').
* Andrew Barker: "Vicky Krieps on 'Phantom Thread', Her Future, Her Influences, and #MeToo." Interview am *Variety*; variety.com, January 12, 2018 12:16PM. 
* Ben Barna, "It’s Vicky Krieps, not Daniel Day-Lewis, who is the real star of Phantom Thread". Interview nom Film *Phantom Thread* op interviewmagazine.com de 15. Dezember 2017, gekuckt de 26. Dezember 2017.